ভুয়ো বিল বানিয়ে হাতসাফাই! ফের প্রকাশ্যে ‘ডবল ইঞ্জিন’ রাজ্যের দুর্নীতি

ওয়েব ডেস্ক: ‘ডবল ইঞ্জিন’ রাজ্যে ফের দুর্নীতির কালো ছায়া। এবার পঞ্চায়েত স্তরের দুর্নীতি সামনে এল বিজেপি শাসিত মধ্যপ্রদেশ (Madhya Pradesh) থেকে। গ্রাম পঞ্চায়েতের (Gram Panchayat) কাজের জন্য ইট কেনার বিলের (Bill Of Bricks) একটি ছবি সম্প্রতি প্রকাশ্যে এসেছে। সেই ছবিতে স্পষ্ট দেখা যাচ্ছে যে, সেখানের তুলনায় ১০ গুণ বেশি দামে ইট কেনা হয়েছে। সেখান থেকেই মধ্যপ্রদেশে পঞ্চায়েত স্তরের দুর্নীতির (Corruption) ছবিটা সামনে এসেছে।

মধ্যপ্রদেশের বুধার ব্লকের ভাটিয়া গ্রাম পঞ্চায়েত ২,৫০০টি ইট কেনার জন্য যে বিল অনুমোদন করা হয়েছে, তাতে মোট খরচ দেখানো হয়েছে ১.২৫ লক্ষ টাকা। অর্থাৎ, প্রতিটি ইটের দাম ধরা হয়েছে ৫০ টাকা—যা বাজারদরের প্রায় দশগুণ। বিলটি পেরিভাহারা গ্রামের চেতনপ্রসাদ কুশওয়ার নামে করা হয়েছে এবং পতেরা টোলায় একটি আঙ্গনওয়াড়ি ভবনের সীমানা প্রাচীর নির্মাণের খরচ হিসেবে দেখানো হয়েছে। বিলটিতে পঞ্চায়েতের সরপঞ্চ ও সচিবের সইও রয়েছে।

আরও পড়ুন: হাতে সংবিধান নিয়ে বিহারে গর্জে উঠলেন রাহুল গান্ধী

তবে এটাই প্রথম নয়। এর আগেও শাহডোল জেলার বিভিন্ন গ্রাম পঞ্চায়েত অস্বাভাবিক বিল নিয়ে আলোচনায় এসেছে। কুড়ি গ্রাম পঞ্চায়েত কয়েক সপ্তাহ আগে মাত্র দুপাতা ফটোকপি করার জন্য ৪,০০০ টাকা বিল দেখানো হয়েছিল। জুলাই মাসে ভাধওহি গ্রামে ‘জল গঙ্গা সংরক্ষণ অভিযান’-এর এক ঘণ্টার অনুষ্ঠানে বিল অনুযায়ী খাওয়া হয়েছে ১৪ কেজি শুকনো ফল, ৩০ কেজি নিমকি এবং ৯ কেজি ফল।

আরও চমকপ্রদ তথ্য সামনে এসেছে সরবরাহকারী দোকানগুলো ঘিরে। বাদাম–কাজু সরবরাহকারী হিসেবে যে মুদি দোকানের নাম ছিল, বাস্তবে সেখানে না আছে বিল বুক, না আছে জিএসটি নম্বর, এমনকি এক কেজি শুকনো ফলও নেই। অন্য এক বিল, যেখানে ঘি ও ফল দেখানো হয়েছে, সেটি এসেছে এমন এক দোকান থেকে যা আসলে বালি, পাথর ও ইট বিক্রি করে। শুধু শাহডোল নয়, মউগঞ্জ জেলাতেও একই কাহিনি। সেখানকার ৪০ মিনিটের একটি ‘জল গঙ্গা সংরক্ষণ অভিযান’-এর খরচ দেখানো হয়েছে ১০ লাখ টাকারও বেশি।

দেখুন আরও খবর:

The post ভুয়ো বিল বানিয়ে হাতসাফাই! ফের প্রকাশ্যে ‘ডবল ইঞ্জিন’ রাজ্যের দুর্নীতি first appeared on KolkataTV.

The post ভুয়ো বিল বানিয়ে হাতসাফাই! ফের প্রকাশ্যে ‘ডবল ইঞ্জিন’ রাজ্যের দুর্নীতি appeared first on KolkataTV.